Dijagram slučajeva korištenja (engl. Use Case Diagram) opisuje rad sustava s pozicije vanjskog promatrača. Pritom valja napomenuti da nama kod izrade dijagrama slučajeva korištenja nije važno kako sustav funkcionira iznutra, već je u prvi plan postavljenja korisnikova interakcija sa sustavom, te prikaz same interakcije. Osnovni koncepti od kojih se sastoji jedan dijagram slučajeva korištenja su prije svega slučajevi korištenja (engl. Use Cases) koji predstavljaju jedan skup akcija izvedive u promatranom sustavu. Jedan takav slučaj korištenja možemo protumačiti kao svojevrsnu priču kroz koju nam je opisano kako učesnici koriste sustav da bi postigli neki specifični cilj. Slučajevi korištenja su u međusobnoj interakciji s učesnicima (engl. Actors) koji također predstavljaju jedan koncept dijagrama i mogu se protumačiti kao skup uloga koje su dodijeljene korisnicima. Učesnik je netko izvan sustava kojeg promatramo i ne mora nužno biti živo biće. Možemo ih klasificirati na primarne koji pokreću slučaje korištenja (osim <<extend>> i <<include>>, koje pokreću drugi slučajevi korištenja), te na sporedne koji nadziru rad slučaja korištenja ili po potrebi obavljaju nešto u slučaju da ga slučaj korištenja pozove. Da bi slučajevi korištenja i učesnici uopće mogli komunicirati, potreban nam je još jedan važan koncept, a to su veze (engl. Associations).

Unutar našeg sustava nalaze se nekoliko slučajeva korištenja koji su u međusobnoj interakciji s učesnicima, a to su:

1. Odabir piva s popisa
2. Odabir piva postavljanjem parametara
3. Nasumični odabir piva
4. Dodavanje u košaricu
5. Potvrda narudžbe
6. Ponovi zadnju narudžbu
7. Manipulacija bazom podataka

*Odabir piva s popisa* odnosi se na odabir artikala iz širokog asortimana proizvoda. Korisniku će na raspolaganju biti jedan opsežni popis piva iz kojeg će moći doznati sve informacije koje su potrebne korisniku da bi spremno donio odluku za kupnju artikla.

*Odabir piva postavljanjem parametara* odnosi se na slučaj korištenja kada odabir artikla s liste nije dovoljan već su potrebna podešavanjem parametara prema vlastitim željama i zahtjevima. Korisniku će na raspolaganju biti parametri koji se odnose na

*Nasumični odabir piva* odnosi se na slučaju kada korisnik ne zna ili je neodlučan koji artikl odabrati od mnoštva ponuđenih. Pritom će mu na raspolaganju biti dodatna opcija u obliku ruleta koji će na temelju algoritama slučajnosti preporučiti korisniku pivu. U slučaju da artikl neće odgovarati korisnikovim referencama novi pokušaj može izvršavati neograničeni broj puta.

*Dodavanje u košaricu* je slučaj korištenja koji će uslijediti kada korisnik pronađe željeni artikl i spreman ga je naručiti. Tada će taj artikl dodati u košaricu koja će zapamtiti odabir, te će također ovisno o broju odabranih artikala proširiti listu za narudžbu, te ispisati ukupni izračun.

*Potvrda narudžbe* je slučaj korištenja koji slijedi nakon što su u košaricu dodani sve artikli koji odgovaraju korisnikovim performansama. Nakon što korisnik potvrdi da je zadovoljan odabirom, kreira se narudžba koja se prosljeđuje konobaru za šankom.

*Ponovi zadnju narudžbu* je proširenje slučaja korištenja Potvrda narudžbe. U slučaju da korisnik želi ponovno naručiti isti artikl, umjesto da ponovo vrši selekciju na temelju liste, imat će omogućenu opciju da se posljednja narudžba pamti te da jednom potvrdom ponovo proslijedi konobaru narudžbu.

*Manipulacija bazom podataka* je slučaj korištenja koji je u interakciji s Administratorom kao učesnikom našeg sustava. Kad kažemo manipulacija, mislimo na promjene koje će administrator sprovoditi nad bazom podataka kao što su dodavanje novih artikala, ispisivanje statističkih izvještaja itd.

U prikazanom dijagramu slučajeva korištenja mogu se primijetiti da postoje glavni i sporedni scenariji. Glavni scenariji su '*Odabir piva s popisa'*, '*Odabir piva postavljanjem parametara'*, '*Nasumični odabir piva'*, '*Dodavanje u košaricu'*, '*Potvrda narudžbe'* i '*Manipulacija bazom podataka'*. Oni reprezentiraju glavne scenarije jer ne predstavljaju nikakvo proširenje ponašanja nekog drugog scenarija. Za razliku od glavnih scenarija, sporedni scenariji predstavljaju proširenja glavnih scenarija koje smo maloprije nabrojili. U sporedni scenarij spada '*Ponovi zadnju narudžbu'*. On je opcionalni, tj. ne mora se nužno izvršiti u svakoj situaciji.

